Skal fremtræde neutralt

Politiet tilføjer, at "det er imidlertid vigtigt, at politiets fremtræden opleves neutralt og uden stillingtagen til andet end det sikkerhedsmæssige."

- Det er derfor kort tid efter demonstrationen i Amorparken blevet indskærpet, at betjentene ikke skal overbringe genstande eller på anden måde gøre noget i forbindelse med demonstrationer, der kan misforstås, skriver Københavns Politi.

Københavns Politi bekræfter over for DR Nyheder, at de har sendt indskærpelsen ud, men har ingen yderligere kommentarer til sagen.

Det er ikke første gang, at politiet har erkendt en fejlagtig ageren i forbindelse med Rasmus Paludans demonstrationer.